The Eastern Spirit Subbing Squad представя
Тишина в залата!
Присъствате на делото срещу Денди,
обвинен в убийството на Гай Реджиналд.
КОСМИЧЕСКИЯТ ДЕНДИ 2
Има дни, които не знам как съм ги започнал.
Не си спомням какви бяха ходовете на любовта,
защото отдавна не ги е имало.
За нас животът
е петминутна интроспекция.
Колкото и нахакан да си, отнемат ли съкровищата ти,
само тъгата докосва красотата ти.
Понякога изпращаме сълзите си в безкрайната пустота
и ни остава само да търсим с очи падащите звезди.
Ето това ни прави хора!
Да живеят сълзите, остави ги да текат и забрави!
Никога не би било напразно.
Не мога да спра да те обичам каквато си,
дори с тези сълзи, да, тези сълзи!
Още ли вярваш, че не можеш да ги споделиш с мен?
Когато паднеш, моля те - стани
и нека продължим заедно! Това би било страхотно!
О, сълзи, сълзи… сбогом!
Епизод 12: "Денят на Денди в съда"
В 3 часа стандартно време,
на 12-тия ден от 13-тия месец,
обвиняемият Денди е използвал обикновена бейзболна топка,
за да убие Гай Реджиналд.
Това е.
Имате ли да кажете нещо в своя защита?
Явно се възползвате от правото си да запазите мълчание.
Жертвата е Реджиналд, Луметиец.
Според аутопсията, причината за смъртта е удар в главата.
Свидетелка е Роуз, съпруга на жертвата.
Тя тъкмо се прибирала.
Още отвън чула вик и влетяла в стаята,
Намерила жертвата да лежи на пода.
Обвиняемият Денди бил до тялото.
Намерени са маска и топка.
Обвиняемият вероятно се е маскирал,
влязъл е и е извършил убийството с топката.
Възразявам!
Обвиняемият твърди, че е ловец на извънземни
и се е опитвал да залови жертвата.
Добре. Сега да изслушаме свидетелите.
Госпожице Скарлет, познавате ли се с обвиняемия?
Да, той често идва в Центъра за регистрация.
Ще ни кажете ли какви извънземни е регистрирал?
Той никога не е водил особено редки видове…
Разбирам, значи не е направил нито едно добро попадение.
Това означава, че е бил отчаян!
Бил е готов да печели пари по всеки възможен начин.
Това е предположение.
Въпрос, госпожице Скарлет.
Колко щеше да спечели той от Луметиеца?
Вероятно той щеше да му донесе поне милион улонга.
Благодаря ви. Нямам повече въпроси.
Господин Мяу, къде бяхте и какво правихте в посоченото време?
Чаках на другия изход, затова не видях нищо.
Откъде имахте информация за жертвата?
От един, който срещнахме в "Буубис", мисля.
Как обвиняемият реагира на информацията?
Радваше се, защото отдавна не бяхме работили.
В писмените показания на обвиняемия
вие не сте посочен за член на екипажа.
Твърди, че сте котка, която не могъл да продаде,
затова се налагало да ви храни и гледа.
Това ли е написал?
Той е готов на всичко за пари.
Защо в нашия случай да е различно?
Знаех си, че може да направи нещо лошо!
Възразявам! Подвеждащ въпрос.
Господин КюТи, къде бяхте вие в посоченото време?
Чаках ги във въздуха, нямах картина към сцената.
Обвиняемият е написал,
че е искал да си купи робот като Р2Д2, но втора ръка.
А без да го иска е купил прахосмукачка.
Не можел да си позволи да ви върне и се примирил.
Сериозно ли пише това?!
Обвиняемият винаги е действал агресивно
и е причинявал много проблеми, нали?
Да, винаги съм смятал, че е способен да престъпи границата.
В този случай резултатът е най-лошото - убийство.
Спекулация! Нямате доказателства.
Госпожице Роуз, вие сте чула вика на жертвата от отвън?
Да.
Когато отворих вратата, той вече беше на пода.
Вие знаехте ли, че г-н Реджиналд е от рядък вид?
Не. - Нима?
Не знаехте, че за него щяхте да получите награда?
Възразявам! Този въпрос не засяга случая.
Възражението се приема.
Жертвата е бил наранен в главата?
Да, до краката му имаше топка.
Оръжието на убийството, нали така?
"В съда сме."
Защо Денди не каза нещо?
Това е топката.
От вашата къща ли е?
Не, Гай никога не е играл бейзбол.
Ваша чест, тук има име.
Разбирам…
Ваша чест, да издирим човека, чието име фигурира тук.
Вие сте г-н Хироши от планетата Турбо?
Да.
Виждали ли сте тази топка?
Да, това е моята топка.
Виждали ли сте онзи човек там?
Не, не съм.
Били ли сте някога на планетата Предградие?
Не, никога.
Забелязахте ли, че топката липсва?
Играех бейзбол с приятеля ми Джак и топката просто изчезна.
Благодаря ви. Нека разпитаме и приятеля му.
Г-н Скипджак, вие сте приятел на Хироши?
Да. - Виждали ли сте тази топка?
Винаги използваме тази.
Извинете…
Доказано е, че това е топката на Хироши.
Но тя е била загубена.
Открадната ли е била? Това е всичко.
Да видим… Хироши…
О, намерих го в Чуитър!
Нужно ли е било да се краде оръжие от Турбо?
Планетата е ужасно далеч от Предградие.
Опитал си се да обвиниш децата, нали?
Не е ли неестествено да крадеш нещо от 5000 парсека разстояние?
Това изобщо не е важно.
Важното е, че обвиняемият е използвал топката!
Възразявам!
Трябва да има следи, ако обвиняемият я е използвал.
Не отговаря.
Странно, трябва да има съвпадение на ДНК материал.
Твърдите, че не получаваме резултати?
Не, няма следи от ДНК в самия обвиняем.
Как така да няма ДНК?
И при него, и по топката, има голямо количество пьоним.
Това е достатъчно доказателство.
Пьоним?
Какво представлява това?
Професор Дюнан, вие изучавате пьонима, нали?
Да. - Каква е тази субстанция?
"Пьоним" е по-разпространеното име.
Това реално е частица, наричана от нас "МЕГА Пьоним".
Все още не знаем каква е истинската й същност,
но вероятно преминава през измеренията,
времето и пространството, потенциален носител на вечна енергия.
Времето и пространството?
Да, това е причината ние, учените,
да я наричаме още "Божествената частица".
Значи се среща рядко? - Точно така.
Щом нещо толкова рядко е засечено върху топката и върху обвиняемия,
отговорът е… - Възразявам!
Ваша чест, имам нови доказателства.
Това е застраховката живот на жертвата.
За смъртта му ще бъдат дадени повече пари,
отколкото за регистрацията.
50 милиона улонга! - Какво?!
Бих искал госпожица Роуз да се върне на банката.
Госпожице, вие знаете за застраховката
на г-н Реджиналд, нали? - Да.
Значи сте знаела какво можете да получите от смъртта му?
Той е бил безработен, затова вие сте го издържали.
Все едно сте гледали домашен любимец!
Тук имаме разписка от интернет магазина "Тамазон".
Наскоро сте купили боксове,
сабя и стол за мъчения.
Вие работите в "Буубис". Наистина ли ви трябват за работа?
Май останахте без думи?
Г-це Хъни, вие работите с г-ца Роуз? - Да.
Знаехте ли, че тя е омъжена?
Не, тя винаги взимаше само най-късните смени,
мислех, че е работохолик.
В деня на инцидента обвиняемият Денди бил ли е в ресторанта?
Да, взе си чаша кафе и стоя около 5 часа.
Ваша чест, нека прегледаме записите от камерите в "Буубис".
Възможно е да са се срещали там.
Разбирам. Жена, зажадняла за пари, и нейният любовник ловец.
Да не би Денди да е бил заслепен от тази?
Бих го повярвал.
Нали все повтаря, че "Буубис" е причината му да живее.
Нека да разгледаме доказателствата.
Разбирам. Наистина е имало такава среща с Денди.
Не, аз се отнасях с него като към всеки друг.
Хей, кажи нещо! Защо си мълчиш?!
Това ще те направи по-подозрителен!
Успокойте се, г-це Роуз.
Искала сте парите от застраховката, купила сте оръжия
и сте наела своя клиент да убие мъжа ви!
Защото дори и да заловят един ловец,
той може да получи по-лека присъда, ако е било самозащита.
Не съм била аз!
Не съм го убила!
Не съм била аз!
Не съм!
Но все пак едно нещо ме притеснява.
Защо топката е била открадната от толкова далеч?
Добър въпрос. - Ваша чест!
Заповядайте, професоре.
Тя може да е била привлечена чрез пьоним,
в отговор на силно емоционално колебание.
Емоционално колебание?
Силно желание за убийство, например.
Едно намерение, стигнало до планетата Турбо,
може да накара топката да прелети през Космоса.
Едно намерение може да е толкова силно?
Намерението може да не е било насочено към жертвата.
Това ще обясни присъствието на пьоним по топката.
Възможно е…
И двете страни вече се представиха.
Обвиняемият има ли да добави нещо?
Изглежда не.
Сега съдебните заседатели ще разгледат фактите
и ще имаме присъда.
Оттеглете се!
"О, не, със сигурност ще го убият!"
Но дори и сега продължава да мълчи.
Сигурно е приел вината си.
Вижте този акаунт…
Е, да започваме.
Трябва да отсъдим правилно.
Не знам за вас, но аз вярвам, че е бил Денди.
Съгласен. - Хей, я по-сериозно.
Къде съм виждал такава стъпка преди?
Дали наистина е убит заради парите?
Със сигурност.
Може би намерението за убийство е било на Роуз.
Тя да е докарала топката.
Ох, каква беше тази стъпка…
Знам, че съм го виждал т'ва!
Какво е това?! - Стига си се размотавал!
Какво правиш?! - Божичко…
Какво е това?
Не е мой! Това е профилът на едно от хлапетата свидетели.
Ей, спомних си!
Белег от 16-гига ритник!
Заседателите взеха решение.
Разглеждаме случай на убийство.
Оръжието е прелетяло през Космоса
от планетата Турбо.
Феноменът е причинен от пьоним,
мистериозна нова енергия.
Търсим човек с най-силно желание за убийство.
Има постове в чуитърския акаунт на Хироши,
които ни карат да се колебаем за извършителя.
Какво?! - Какво значи това?
Почакайте!
Защо искате да изкарате нас убийци?
Спрете се!
Ето ги някои от постовете:
"Ще те убия", "Убий го",
"План за заличаване" и други подобни.
Съобщението от деня на инцидента е:
"Ще те убия с Гякобинидски удар, хаха!".
Мисля, че "гякобинид" е удар,
при който топката се разпада.
Парчетата от нея се връщат при питчъра и го убиват.
Хайде, Хироши!
Копеле!
Разбирам!
Ето това силно желание е събудило пьонима
и така топката е била транспортирана.
Да бе… Защо?
Ти ме блокира в чуитър, ето защо!
Мислех, че сме приятели!
Нали затова те намерих и последвах,
а ти просто ме блокира!
Само си се правил на мой приятел
и си говорил глупости зад гърба ми, нали?
Аз… Аз… - Не е вярно!
Мислех, че сме приятели!
Още нещо, за да изчистим името на г-ца Роуз.
Оръжията, които сте купили в интернет,
са били за съпруга ви, нали?
Маската на местопрестъплението е била негова.
Белегът на гърдите му е бил…
От мач в Космическата зала през 83-та.
Тогава е получил
всеизвестния 16-гигов ритник.
Той да не е бил…
Да, бил е известният маскиран боец,
пратеникът от Ада, Унищожителя.
Навремето е бил велик,
но все пак загубил работата и положението си.
Вие сте искала да го накарате да се пробва пак,
затова сте купила онези неща
за рождения му ден, нали?
Не искахте да разкриете самоличността на боеца,
затова избрахте да замълчите.
Да…
Какво?!
Тишина в залата! Получих новини.
Г-н Реджиналд е дошъл в съзнание.
Изглежда страда от болест,
която го кара да спи дълго.
Понеже е нерегистрирано извънземно,
те са сбъркали с диагнозата му.
Слава богу! - Невъзможно!
Тогава какво правихме тук?
Добре се наспах…
Имам само още един въпрос…
Защо топката се е появила точно при Денди?
Сигурно силата на пьонима
бива привлечена от същата такава.
Или… не…
След като при него няма ДНК реакция…
Да не би…
Не, невъзможно.
Не ми се вярва. Как може някой да спи толкова дълго!
Денди, това…
Следва продължение.
Превод: GFotaku Редакция: mrnkaloto
Eastern Spirit ® 2015
След цялата тази бъркотия най-сетне сме на последния епизод!
Благодаря ви, че ни издържахте!
Следва: "Денди няма край"!
Ще се видим много скоро!
Чао!